U-I-224/01
Natisni
Opravilna št.:
U-I-224/01
Datum odločitve:
7. 3. 2002
Objavljeno:
OdlUS XI, 35
ECLI:
ECLI:SI:USRS:2002:U.I.224.01
Akt:
Zakon o spremembah in dopolnitvah Zakona o urejanju statusa državljanov drugih republik naslednic nekdanje SFRJ v Republiki Sloveniji (Uradni list RS, št. 64/01) (ZUSDDD)
Izrek:
Pobuda za začetek postopka za oceno ustavnosti Zakona o spremembah in dopolnitvah Zakona o urejanju statusa državljanov drugih republik naslednic nekdanje SFRJ v Republiki Sloveniji (Uradni list RS, št. 64/01) se zavrže.
Evidenčni stavek:
Pobudnik ne pojasnjuje svojega pravnega interesa za izpodbijanje sprememb in dopolnitev ZUSDDD. Pobudnikove dopolnilne vloge, ki jo je napovedal v pobudi, Ustavno sodišče ni prejelo. Zato je Ustavno sodišče njegovo pobudo zavrglo.
Geslo:
Pravni interes kot procesna predpostavka ustavnosodnega postopka.
Pravna podlaga:
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Sandi Grubelić, Višnja Gora
Datum vloge:
5. 11. 2001
Vrsta odločitve:
sklep
Vrsta rešitve:
zavrženje
Dokument:
US21245
Dokument v PDF obliki:
U-I-224-01.pdf
113 KB
Prenesite datoteko
U-I-224/01-4
7. 3. 2002
S K L E P
Ustavno sodišče je v postopku za preizkus pobude Sandija Grubelića iz Višnje Gore na seji dne 7. marca 2002
sklenilo:
Pobuda za začetek postopka za oceno ustavnosti Zakona o spremembah in dopolnitvah Zakona o urejanju statusa državljanov drugih republik naslednic nekdanje SFRJ v Republiki Sloveniji (Uradni list RS, št. 64/01) se zavrže.
Obrazložitev
1. Pobudnik je dne 5. 11. 2001 vložil pobudo za začetek postopka za oceno ustavnosti Zakona o spremembah in dopolnitvah Zakona o urejanju statusa državljanov drugih republik naslednic nekdanje SFRJ v Republiki Sloveniji (v nadaljevanju ZUSDDD-A). Navaja, da izpodbijani zakon ne rešuje njegovega statusa in da bo svojo pobudo utemeljil s posebno vlogo.
2. Po drugem odstavku 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) je pravni interes za vložitev pobude podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj. Pravni interes mora biti po ustaljeni praksi Ustavnega sodišča neposreden in konkreten. Splošen in abstrakten pravni interes, ki bi ga lahko imel kdorkoli, ne zadošča.
Pobudnik mora v pobudi izkazati, da predpis, ki ga izpodbija, neposredno posega v njegove pravice, pravne interese oziroma pravni položaj in da bi ugoditev njegovemu predlogu privedla do spremembe njegovega pravnega položaja.
3. Pobudnik ne pojasnjuje svojega pravnega interesa za izpodbijanje ZUSDDD-A. Pobudnikove dopolnilne vloge, ki jo je napovedal v pobudi, Ustavno sodišče ni prejelo. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi 25. člena ZUstS v sestavi: predsednica dr. Dragica Wedam-Lukić ter sodnici in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk in Franc Testen. Sklep je sprejelo soglasno.
P r e d s e d n i c a
dr. Dragica Wedam-Lukić